paragraph_text: Odaja tajni skrivena je odaja koju je prije više od tisuću godina sagradio Salazar Slytherin bez znanja ostalih utemeljitelja Hogwartsa. Slytherin je Odaju zapečatio tako da je može otvoriti samo njegov pravi baštinik. Jedino taj njegov baštinik može otvoriti Odaju, osloboditi iz nje zatočenu neman (baziliska) i poslužiti se njome kako bi očistio školu od svih učenika koji nisu čistokrvni čarobnjaci (jer oni prema Slytherinovom mišljenju ne zaslužuju da uče magiju).